ai4bharat/Pralekha huggingface dataset:
మంత్రిమండలి
మెడికల్ ప్రొడక్ట్స్ రెగ్యులేషన్ రంగంలో భారత్, సురినామ్ మధ్య కుదిరిన అవగాహన ఒప్పందానికి మంత్రివర్గం ఆమోదం
ప్రధాన మంత్రి శ్రీ నరేంద్రమోదీ అధ్యక్షతన జరిగిన కేంద్ర మంత్రివర్గ సమావేశంలో 2023 జూన్ 4న జరిగిన కేంద్ర ఔషధ ప్రామాణిక నియంత్రణ సంస్థ , భారత ప్రభుత్వ ఆరోగ్య, కుటుంబ సంక్షేమ మంత్రిత్వ శాఖ, సురినామ్ ప్రభుత్వ ఆరోగ్య మంత్రిత్వ శాఖ మధ్య వైద్య ఉత్పత్తుల నియంత్రణ రంగంలో సహకారానికి సంబంధించి కుదిరిన అవగాహన ఒప్పందం గురించి వివరించారు. సురినామ్ లో భారత రాష్ట్రపతి పర్యటన సందర్భంగా ఈ ఒప్పందం కుదిరింది.
వైద్య ఉత్పత్తులతో పాటు ఇతర సంబంధిత అంశాలపై చట్టాలు, నియంత్రణల గురించి నిర్మాణాత్మక చర్చలు జరిపేందుకు వీలు కల్పించడం ఈ అవగాహన ఒప్పందం ముఖ్యోద్దేశం.
ఈ ఎమ్ఒయు సెంట్రల్ డ్రగ్స్ స్టాండర్డ్ కంట్రోల్ ఆర్గనైజేషన్  , సురినామ్ ప్రభుత్వ ఆరోగ్య మంత్రిత్వ శాఖ మధ్య వాటి అంతర్జాతీయ బాధ్యతలకు అనుగుణంగా వైద్య ఉత్పత్తుల నియంత్రణకు సంబంధించిన విషయాలలోఫలవంతమైన సహకారం , సమాచార మార్పిడి కోసం ఒక ఫ్రేమ్వర్క్ ను ఏర్పాటు చేయడానికి ప్రయత్నిస్తుంది.
రెండు రెగ్యులేటరీ అథారిటీల మధ్య సహకారానికి సంబంధించిన ప్రధాన రంగాలలో ఈ క్రిందివి ఉన్నాయి:
ఎ. పరస్పర నియంత్రణ చట్రం, అవసరాలు, ప్రక్రియల పట్ల పక్షాల మధ్య అవగాహనను పెంపొందించడం , ఇరు పక్షాల కోసం భవిష్యత్తులో రెగ్యులేటరీ బలోపేతం కార్యక్రమాలను సులభతరం చేయడం,
బి. గుడ్ ల్యాబొరేటరీ ప్రాక్టీసెస్ , గుడ్ క్లినికల్ ప్రాక్టీసెస్ , గుడ్ మాన్యుఫ్యాక్చరింగ్ ప్రాక్టీసెస్  ,గుడ్ ఫార్మకోవిజిలెన్స్ ప్రాక్టీసెస్  పై సమాచారం , సహకార మార్పిడి.
సి. భారతీయ ఫార్మాకోపియా గుర్తింపు
డి. ఫార్మాకోవిజిలెన్స్ తో సహా భద్రతా సమాచార మార్పిడి, అవతలి పక్షానికి సంబంధించిన నిర్దిష్ట భద్రతా ఆందోళన ఉన్న ప్రతికూల సంఘటనలు. ఇందులో మందులు వైద్య పరికరాలకు సంబంధించిన భద్రతా సమస్యలు ఉన్నాయి.
ఇ. పార్టీలు నిర్వహించే శాస్త్రీయ, ఆచరణాత్మక సదస్సులు, సింపోజియంలు, సెమినార్ లు , ఫోరమ్ లలో పాల్గొనడం.
ఎఫ్. పరస్పరం అంగీకరించిన ప్రాంతాల్లో సామర్థ్యాన్ని పెంపొందించడం,
జి. అంతర్జాతీయ వేదికల పై సమన్వయం
హెచ్. ఉమ్మడి ఆసక్తి ఉన్న ఇతర రంగాలు.
విదేశీ మారకద్రవ్య ఆదాయానికి దారితీసే వైద్య ఉత్పత్తుల ఎగుమతికి ఈ ఎం ఒ యు దోహదపడుతుంది. ఇది ఆత్మనిర్భర్ భారత్ దిశగా ఒక ముందడుగు.
రెగ్యులేటరీ విధానాల్లో సమన్వయం భారత్ నుంచి ఔషధాల ఎగుమతులను పెంచడానికి, ఫార్మా రంగంలో విద్యావంతులైన నిపుణులకు మెరుగైన ఉపాధి అవకాశాలకు దోహదపడుతుంది.
రెండు దేశాల రెగ్యులేటరీ అథారిటీల మధ్య కుదిరిన అవగాహన ఒప్పందం ఫార్మాస్యూటికల్స్ వినియోగానికి ముడి పదార్థాలు, జీవ ఉత్పత్తులు, వైద్య పరికరాలు ,సౌందర్య ఉత్పత్తులతో సహా ఫార్మాస్యూటికల్స్ కు సంబంధించి వైద్య ఉత్పత్తుల నియంత్రణను మరింత మెరుగ్గా అర్థం చేసుకోవడానికి దోహదపడుతుంది.
ఈ ఎమ్ఒయు వైద్య ఉత్పత్తులు , సంబంధిత పరిపాలనా , నియంత్రణ విషయాలకు సంబంధించిన విషయాలలో సమాచార మార్పిడి , సహకారాన్ని పార్టీల పరిధిలో ప్రోత్సహిస్తుంది.
వాణిజ్యం, పరిశ్రమల మంత్రిత్వ శాఖ
పాదరక్షలు మరియు తోలు పరిశ్రమ కోసం అభివృద్ధి మండలి ఏర్పాటు
పాదరక్షలు మరియు తోళ్ళ పరిశ్రమ అభివృద్ధి మండలి  ను ఏర్పాటు చేస్తూ, పరిశ్రమలు మరియు అంతర్గత వాణిజ్య అభివృధి శాఖ  ఒక ప్రకటన విడుదల చేసింది. డి.సి.ఎఫ్.ఎల్. చైర్మన్ గా శ్రీ ఆర్.కె.గుప్త రెండేళ్లు వ్యవహరిస్తారు. మరో 24 మంది సభ్యులుగా కూడా నియమితులయ్యారు.
భారతదేశంలో కార్మికులు తయారుచేసే పాదరక్షలు మరియు తోలు రంగాల వృద్ధికి ప్రచారం మరియు అభివృద్ధి చర్యలను రూపొందించడం మరియు అమలు చేయడం కోసం పాదరక్షలు మరియు తోలు పరిశ్రమల అభివృద్ధి మండలిని ఏర్పాటు చేశారు. దేశీయ ఉత్పత్తిని పెంచడానికి మరియు ఎగుమతులను ప్రోత్సహించడానికీ, అదేవిధంగా భారతదేశంలో అధిక నాణ్యత కలిగిన ప్రపంచ స్థాయి పాదరక్షలు మరియు తోలు ఉత్పత్తుల అభివృద్ధి, రూపకల్పన మరియు తయారీకి అవసరమైన భవిష్యత్ ప్రణాళికలను సిద్ధం చేయడంలో అభివృద్ధి మండలి చాలా చురుకైన పాత్ర పోషించనుంది.
భారత గెజిట్ లో ప్రచురించిన ఆదేశాల నకలు జతచేయబడింది.
ప్రధాన మంత్రి కార్యాలయం
ముస్లిమ్ వరల్డ్ లీగ్ యొక్క సెక్రట్రి జనరల్ తోచర్చలు జరిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ముస్లిమ్ వరల్డ్ లీగ్ యొక్క సెక్రట్రి జనరల్ మాన్య శ్రీ శేఖ్ డాక్టర్ మొహమ్మద్ బిన్ అబ్దుల్ కరీమ్ అల్-ఇస్సా తో వివిధ ధర్మాల ను అవలంబించే వారి మధ్య సద్భావన ను పెంపొందింప చేయడం, అతివాద సిద్ధాంతాల ను ఎదుర్కోవడం, ప్రపంచ శాంతి ని వృద్ధిపరచడం లతో పాటు భారతదేశాని కి మరియు సౌదీ అరేబియా కు మధ్య గల భాగస్వామ్యాన్ని మరింత గా పెంపు చేయడం అనే అంశాల పై చర్చలు జరిపారు.
మాన్య శ్రీ శేఖ్ డాక్టర్ మొహమ్మద్ బిన్ అబ్దుల్ కరీమ్ అల్-ఇస్సా తమ సమావేశాన్ని గురించి చేసిన ఒక ట్వీట్ కు, ప్రధాన మంత్రి సమాధానాన్ని ఇస్తూ,
‘‘ముస్లిమ్ వరల్డ్ లీగ్ యొక్క సెక్రట్రి జనరల్ మరియు ఆర్గనైజేశన్ ఆఫ్ ముస్లిమ్ స్కాలర్స్ కు చైర్ మన్ మాన్య శ్రీ శేఖ్ డాక్టర్ శ్రీ మొహమ్మద్ బిన్ అబ్దుల్ కరీమ్ అల్-ఇస్సా తో భేటీ అయినందుకు సంతోషిస్తున్నాను. వివిధ ధర్మాల ను అవలంబించే వారి మధ్య సద్భావన ను పెంపొందింప చేయడం, అతివాద సిద్ధాంతాల ను ఎదుర్కోవడం, ప్రపంచ శాంతి ని వృద్ధిపరచడం లతో పాటు, భారతదేశాని కి మరియు సౌదీ అరేబియా కు మధ్య గల భాగస్వామ్యాన్ని మరింత గా పెంపు చేయడం అనే అంశాల పై మేం ఒకరి అభిప్రాయాల ను మరొకరి కి తెలియజెప్పుకొన్నాం.’’ అని ఒక ట్వీట్ లో పేర్కొన్నారు.
నౌకారవాణా మంత్రిత్వ శాఖ
హిందూ మహాసముద్రంలో నీలి ఆర్థిక వ్యవస్థ అభివృద్ధికి తీసుకున్న చర్యలు
కేంద్ర భూ శాస్త్ర మంత్రిత్వ శాఖ డీప్ ఓషన్ మిషన్ను  ప్రారంభించింది.సముద్ర గర్భ సాంకేతికత అభివృద్ధికి ప్రాధాన్యతనిచ్చే, వివిధ మంత్రిత్వ శాఖలు, వివిధ అంశాలతో ముడిపడిన కార్యక్రమం ఇది. సముద్రంలో 6000 మీటర్ల లోతుకు వెళ్లగలిగే మానవ సహిత సబ్మెర్సిబుల్ను రూపొందించడం, సముద్ర గర్భంలో తవ్వకం సాంకేతికతలు, సముద్ర గర్భంలో ఖనిజ వనరులు, సముద్ర జీవ వైవిధ్యం అన్వేషణ, సముద్రంలో అన్వేషణ కోసం పరిశోధన నౌకను కొనుగోలు చేయడం, సముద్ర వాతావరణ మార్పుల సలహా సేవల అభివృద్ధి, సముద్ర గర్భ పరిశీలనలు, సముద్ర జీవశాస్త్రంలో సామర్థ్య నిర్మాణం వంటివి కూడా దీనిలో భాగం. హిందూ మహాసముద్రంలో నీలి ఆర్థిక వ్యవస్థ సామర్థ్యాన్ని పెంచడానికి డీప్ ఓషన్ మిషన్ కార్యకలాపాలు సాయపడతాయి.
ఇంధన సామర్థ్య నది సర్వే డ్రిఫ్టర్ డ్రోన్  రూపకల్పనకు సంబంధించిన పనిని ఇండియన్ మారిటైమ్ విశ్వవిద్యాలయానికి  దేశీయ జలమార్గాల అధీకృత సంస్థ కట్టబెట్టింది. ఈ ప్రాజెక్టు వ్యయం రూ.21.94 లక్షలు. ఇప్పటి వరకు రూ.14.47 లక్షలు విడుదలయ్యాయి.
ఈ సమాచారాన్ని లిఖితపూర్వక సమాధానం రూపంలో కేంద్ర ఓడరేవులు, నౌకా రవాణా, జలమార్గాల శాఖ మంత్రి శ్రీ శర్వానంద సోనోవాల్ రాజ్యసభకు సమర్పించారు.
నూతన మరియు పునరుత్పాదక శక్తి మంత్రిత్వ శాఖ
గ్రీన్ ఎనర్జీ ప్రాజెక్టులలో ఐఆర్ ఇడిఎకు మద్దతునందించనున్న టిఎఇన్జిఇడిసిఒ; ఎంఒయుపై సంతకాలు
పునరావృత ఇంధన ప్రాజెక్టులను అబివృద్ధి చేయడంలో, నిధుల సేకరణలో తన సాంకేతిక నైపుణ్యాన్ని అందించేందుకు ఇండియన్ రెన్యూవబుల్ ఎనర్జీ డెవలప్మెంట్ ఏజెన్సీ లిమిటెడ్  సో మవారం తమిళనాడు జనరేషన్ & డిస్ట్రిబ్యూషన్ కార్పొరేషన్ లిమిటెడ్ తో అవగాహనా ఒప్పందంపై  సంతకాలు చేసింది.
తమిళనాడు ముఖ్యమంత్రి ఎంకె స్టాలిన్, ఇతర ప్రముఖుల సమక్షంలో ఐఆర్ ఇడిఎ చైర్మన్ & మేనేజింగ్ డైరెక్టర్  ప్రదీప్ కుమార్ దాస్, టిఎఎన్జిఇడిసిఒ సిఎండి రాజేష్ లఖోనీ అవగాహన పత్రంపై సంతకాలు చేశారు.
ఎంఒయు కింద టిఎఎన్జిఇడిసిఒకి పునారవృత ఇంధన ప్రాజెక్టు అభివృద్ధి కోసం, బిడ్ ప్రక్రియల నిర్వహణ, అమలు తోడ్పాటుకు సంబంధించి సాంకేతిక నైపుణ్యాలను ఐఆర్ ఇడిఎ అందిస్తుంది. అంతేకాకుండా, ఆర్ధిక నమూనాలను అభివృద్ధి చేయడం ద్వారా టిఎఎన్జిఇడిసిఒ రుణ సేకరణకు, మార్కెట్ ఇన్స్ట్రుమెంట్ అవగాహనలో తోడ్పాటు, ప్రతిపాదిత రుణ అవసరాలకు సంబంధించిన లిఖిత సేవలు, ప్రీ మార్కెట్ సర్వేల నిర్వహణ, భవిష్య పెట్టుబడిదారులలో ఆసక్తిని పెంపొందించేందుకు రోడ్ షోలను నిర్వహించడంలో ఐఆర్ ఇడిఎ మద్దతును అందించనుంది,
సమర్ధవంతమైన పునరావృత ఇంధన ఏకీకరణ కోసం టిఎఎన్జిఇడిసిఒ తగిన బ్యాటరీ స్టోరేజీతో 20,000 మెగావాట్ల సోలార్ పవర్ ప్రాజెక్టును, 3,000 మెగావాట్ల పంప్డ్ స్టోరేజ్ హైడ్రో ఎలక్ట్రిక్ ప్రాజెక్టును, 2,000 మెగావాట్ల గ్యాస్ ఆధారిత పవర్ ప్లాంట్ నిర్మాణానికి ప్రణాళికలు సిద్ధం చేస్తోంది. పైన పేర్కొన్న ప్రాజెక్టులను అంచనా వేసిన రుణం దాదాపు రూ. 1,32, 500 కోట్లు అవసరం అవుతాయి. పునరావృత ఇంధన రంగంలో నాయకత్వం వహిస్తున్న ఐఆర్ ఇడిఎ , పునరావృత ఇంధన ప్రాజెక్టుల ఆర్థిక అవసరాలను నెరవేర్చడంలో ముఖ్య పాత్ర పోషించేందుకు కట్టుబడి ఉంది.
ప్రధాన మంత్రి కార్యాలయం
జీ7 శిఖరాగ్ర సదస్సు 6వ సెషన్ లో ప్రధాన మంత్రి ప్రారంభోపన్యాసం
వర్కింగ్ సెషన్ 6: బహుళ సంక్షోభాలను పరిష్కరించడానికి కలిసి పనిచేయడం 
శ్రేష్ఠులారా,
ముందుగా జీ-7 శిఖరాగ్ర సదస్సును విజయవంతంగా నిర్వహించినందుకు జపాన్ ప్రధాని కిషిడాను అభినందిస్తున్నాను. ప్రపంచ ఆహార భద్రత అనే అంశంపై ఈ ఫోరమ్ కోసం నాకు కొన్ని సూచనలు ఉన్నాయి:
ప్రపంచంలోని అత్యంత నిస్సహాయ ప్రజలు, ముఖ్యంగా సన్నకారు రైతులపై దృష్టి సారించే సమ్మిళిత ఆహార వ్యవస్థను నిర్మించడం మన ప్రాధాన్యతగా ఉండాలి. ప్రపంచ ఎరువుల సరఫరా గొలుసులను బలోపేతం చేయాలి. వాటిలో ఉన్న రాజకీయ అడ్డంకులను తొలగించాలి. ఎరువుల వనరులను చేజిక్కించుకుంటున్న విస్తరణవాద మైండ్ సెట్ కు స్వస్తి పలకాలి. ఇవే మన సహకార లక్ష్యాలు కావాలి.
ప్రపంచవ్యాప్తంగా ఎరువులకు ప్రత్యామ్నాయంగా ప్రకృతి వ్యవసాయంలో కొత్త నమూనాను రూపొందించవచ్చు. డిజిటల్ టెక్నాలజీని ప్రపంచంలోని ప్రతి రైతుకు అందించాలని నేను నమ్ముతున్నాను. సేంద్రీయ ఆహారాన్ని ఫ్యాషన్ స్టేట్మెంట్ , వాణిజ్యం నుండి వేరు చేసి, పోషకాహారం , ఆరోగ్యంతో అనుసంధానించడానికి మనం ప్రయత్నించాలి.
ఐక్యరాజ్యసమితి 2023ను అంతర్జాతీయ చిరుధాన్యాల సంవత్సరంగా ప్రకటించింది. పోషకాహారం, వాతావరణ మార్పులు, నీటి సంరక్షణ, ఆహార భద్రత వంటి సవాళ్లను చిరుధాన్యాలు ఏకకాలంలో పరిష్కరిస్తాయి. దీనిపై అవగాహన కల్పించాలి. ఆహార వృథాను అరికట్టడం మన సమిష్టి బాధ్యత కావాలి. సుస్థిర ప్రపంచ ఆహార భద్రతకు ఇది చాలా అవసరం.
శ్రేష్ఠులారా,
మానవాళి సహకారం, సహాయ దృక్పథాన్ని కొవిడ్ సవాలు చేసింది. వ్యాక్సిన్, మందుల లభ్యత మానవ సంక్షేమంతో కాకుండా రాజకీయాలతో ముడిపడి ఉందన్నారు. భవిష్యత్తులో ఆరోగ్య భద్రత ఎలా ఉండాలనే దానిపై ఆత్మపరిశీలన చేసుకోవాల్సిన అవసరం ఉంది. దీనికి సంబంధించి నాకు కొన్ని సూచనలు ఉన్నాయి.
స్థితిస్థాపక ఆరోగ్య సంరక్షణ వ్యవస్థల స్థాపన మన ప్రాధాన్యతగా ఉండాలి.
హోలిస్టిక్ హెల్త్ కేర్ అనేది మన నినాదం కావాలి. సంప్రదాయ వైద్యం వ్యాప్తి, విస్తరణ, ఉమ్మడి పరిశోధన మన సహకార ఉద్దేశ్యంగా ఉండాలి.
ఒకే భూమి - ఒకే ఆరోగ్యం అనేది మన సూత్రం కావాలి. , డిజిటల్ ఆరోగ్యం, సార్వత్రిక ఆరోగ్య కవరేజీ మా లక్ష్యం కావాలి.
మానవాళి సేవలో ముందుండే వైద్యులు, నర్సుల చైతన్యానికి ప్రాధాన్యమివ్వాలి.
శ్రేష్ఠులారా,
అభివృద్ధి నమూనా అభివృద్ధికి బాటలు వేయాలని, అభివృద్ధి చెందుతున్న దేశాల పురోగతికి ఆటంకం కాకూడదని నేను నమ్ముతున్నాను. కన్స్యూమరిజం స్ఫూర్తితో అభివృద్ధి నమూనాను మార్చాలి. సహజవనరుల సమగ్ర వినియోగంపై దృష్టి సారించాల్సిన అవసరం ఉంది. అభివృద్ధి, సాంకేతిక పరిజ్ఞానం, ప్రజాస్వామ్యంపై దృష్టి సారించాల్సిన అవసరం ఉందన్నారు. సాంకేతిక పరిజ్ఞానాన్ని ప్రజాస్వామ్యీకరించడం ముఖ్యం. అభివృద్ధికి, ప్రజాస్వామ్యానికి మధ్య సాంకేతికత వారధి కాగలదు.
శ్రేష్ఠులారా,
నేడు భారతదేశంలో మహిళా అభివృద్ధి చర్చనీయాంశం కాదు, ఎందుకంటే ఈ రోజు మేము మహిళల నాయకత్వంలో అభివృద్ధిలో అగ్రగామిగా ఉన్నాము. భారత రాష్ట్రపతి గిరిజన ప్రాంతానికి చెందిన మహిళ. క్షేత్రస్థాయిలో మహిళలకు 33 శాతం సీట్లు కేటాయించారు. అవి మన నిర్ణయ ప్రక్రియలో అంతర్భాగం. ట్రాన్స్ జెండర్ల హక్కుల కోసం చట్టం చేశాం. భారతదేశంలో ఒక రైల్వే స్టేషన్ ఉందని తెలిస్తే మీరు సంతోషిస్తారు, ఇది పూర్తిగా ట్రాన్స్జెండర్లచే నడుపబడుతుంది.
శ్రేష్ఠులారా,
జి 20 , జి 7 ఎజెండా మధ్య ఒక ముఖ్యమైన అనుసంధానాన్ని నిర్మించడంలో ఈ రోజు మా చర్చలు ప్రయోజనకరంగా ఉంటాయని నేను నమ్ముతున్నాను. , గ్లోబల్ సౌత్ ఆశలు, అంచనాలకు ప్రాధాన్యత ఇవ్వగలుగుతుంది.
ధన్యవాదాలు.
(
పార్లమెంటరీ వ్యవహారాలు
నవంబర్ 26న రాజ్యాంగ దినోత్సవం, పార్లమెంట్ హౌజ్లోని సెంట్రల్ హాల్లో వేడుకలు
రాజ్యాంగ దినోత్సవ వేడుకలకు పార్లమెంట్ సెంట్రల్ హాల్ లో మార్గదర్శనం చేయనున్న గౌరవ భారత రాష్ట్రపతి, రేపు ఉదయం 11 గంటల నుంచి ప్రత్యక్ష ప్రసారం
కార్యక్రమానికి హాజరుకానున్న గౌరవ ఉపరాష్ట్రపతి, గౌరవనీయ ప్రధాన మంత్రి, గౌరవనీయ స్పీకర్, మంత్రులు, ఎంపీలు, ఇతర ప్రముఖులు
అన్ని కోవిడ్ ప్రోటోకాళ్ళను అనుసరిస్తూ, తమ తమ ప్రాంతాల నుంచి తనతో కలిసి 26.11.2021న రాజ్యాంగ పీఠికను చదువవలసిందిగా గౌరవనీయ రాష్ట్రపతి అభ్యర్ధన
ప్రజల భాగస్వామ్యం గరిష్టంగా ఉండేందుకు రెండు పోర్టళ్ళను అభివృద్ధి చేసిన పార్లమెంటరీ వ్యవహారాల మంత్రిత్వ శాఖ
ఒక పోర్టల్ రాజ్యాంగ పీఠికను ఆన్లైన్లో 23 భాషలు లో చదివేందుకు 
రెండవ పోర్టల్ రాజ్యాంగ ప్రజాస్వామ్యంపై ఆన్లైన్ క్విజ్ కోసం 
ఎవరైనా, ఎక్కడి నుంచైనా ఇందులో పాలు పంచుకొని, సర్టిఫికెట్లను పొందవచ్చు
,75 సంవత్సరాల ప్రగతిశీల భారతదేశం, దేశ పౌరుల, సంస్కృతి, విజయాల ఘన చరిత్రను స్తుతించి, స్మరించుకోవడానికి భారత ప్రభుత్వం చేపట్టిన చొరవ ఆజాదీ కా అమృత్ మహోత్సవ్. ఈ మహోత్సవ్లో భాగంగా పార్లమెంట్ హౌజ్లోని సెంట్రల్ హాల్ లో భారతదేశం 26 నవంబర్న అత్యంత శ్రద్ధ, ఉల్లాసాలతో రాజ్యాంగ దినోత్సవాన్ని జరుపుకుంటోంది.
గౌరవనీయ భారత రాష్ట్రపతి పార్లమెంట్ హౌజ్ లోని సెంట్రల్ హౌజ్ నుంచి నిర్వహించనున్న రాజ్యాంగ దినోత్సవ వేడుకల ప్రత్యక్ష ప్రసారం ఉదయం 11 గంటల నుంచి ప్రారంభం కానుంది.
ఈ కార్యక్రమానికి గౌరవనీయ ఉపరాష్ట్రపతి, గౌరవనీయ స్పీకర్, గౌరవనీయ స్పీకర్, మంత్రులు, ఎంపీలు, ఇతర ప్రముఖులు హాజరుకానున్నారు. ఈ కార్యక్రమాన్ని సన్సద్ టివి/ డిడి, ఆన్లైన్ పోర్టల్ ద్వారా ప్రత్యక్ష ప్రసారం చేయనున్నారు.
ప్రసంగానంతరం తనతో కలిసి లైవ్లో రాజ్యాంగం పీఠికను చదివేందుకు యావత్ దేశాన్నీ ఆహ్వానిస్తున్నారు. అనంతరం ఆయన రాజ్యాంగ ప్రజాస్వామ్యంపై ఆన్లైన్ క్విజ్ ను ప్రారంభించనున్నారు. రాజ్యాంగ పీఠికను చదివేందుకు 23 భాషలలో  ఉద్దేశించిన పోర్టల్ లో ప్రత్యక్ష ప్రసారం నేటి అర్థరాత్రి నుంచి ప్రారంభం కానుంది. దీనికి సంబంధించిన సర్టిఫికెట్లను mpa.gov.in/constitution-day అన్న లింక్ నుంచి డౌన్లోడ్ చేసుకోవచ్చు.
ఆర్థిక మంత్రిత్వ శాఖ
భారతదేశ వృద్ధి పునరుద్ధరణలో ప్రైవేట్ రంగానికి కీలక పాత్ర ఉంది; ప్రభుత్వం మంచి ఫెసిలిటేటర్గా ఉంటుంది : కేంద్ర ఆర్ధిక మంత్రి శ్రీమతి నిర్మలా సీతారామన్
పారదర్శకత మరియు పన్ను స్థిరత్వం : ఈ ఏడాది బడ్జెట్టు కు కీలక మార్గదర్శక సూత్రాలు
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, మాట్లాడుతూ, మెరుగైన మూలధన వ్యయం కోసం, ప్రభుత్వం, కేంద్ర బడ్జెట్ 2021-22 ను, అందిస్తోందనీ, ఇది ప్రైవేటు రంగ భాగస్వామ్యాన్ని కూడా పెద్ద ఎత్తున ముందుకు తీసుకువెళ్తుందనీ, పేర్కొన్నారు. కేంద్ర బడ్జెట్ 2021-22 పై అవగాహన కోసం భారత పరిశ్రమల సమాఖ్య , ఈరోజు ఇక్కడ దృశ్య మాధ్యమం ద్వారా నిర్వహించిన చర్చా కార్యక్రమంలో, ప్రముఖ కంపెనీల సి.ఈ.ఓ. లను ఉద్దేశించి, శ్రీమతి సీతారామన్ ప్రసంగించారు.
ప్రతిపాదిత అభివృద్ధి ఆర్థిక సంస్థ  కోసం ప్రభుత్వం కొంత మూలధనాన్ని అందించినప్పటికీ, డి.ఎఫ్.ఐ. కూడా మార్కెట్ నుండి మూలధనాన్ని సేకరిస్తుందని, ఆర్థిక మంత్రి వివరించారు. దీనికి అదనంగా, డి.ఎఫ్.ఐ. బిల్లు ప్రైవేట్ డి.ఎఫ్.ఐ. లకు శాసనపరంగా సహకారాన్ని అందిస్తుంది. అదేవిధంగా, నిరర్ధక ఆస్తుల  నిర్వహణ కోసం ఆస్తి పునర్నిర్మాణ సంస్థ ను బ్యాంకులే స్వంతంగా, ప్రభుత్వ సహకారంతో, హోల్డింగ్ కంపెనీగా ఏర్పాటు చేస్తాయి.
బడ్జెట్ కోసం రూపొందించుకున్న, కీలక మార్గదర్శక సూత్రాల గురించి, ఆర్ధికమంత్రి వివరిస్తూ, పారదర్శకతపై, ప్రధానంగా దృష్టి కేంద్రీకరించినట్లు పేర్కొన్నారు. కోవిడ్-19 పన్ను యొక్క అంచనాలకు విరుద్ధంగా, పెరిగిన పన్నుల కంటే అధిక రుణాలు తీసుకోవడం ద్వారా బడ్జెట్ ఉద్దీపనకు నిధులు సమకూర్చాలని, ప్రభుత్వం నిర్ణయించుకుంది.
ప్రైవేటు రంగానికి మౌలిక సౌకర్యాలు కల్పించే విద్యుత్తు, రోడ్లు, ఓడరేవులు, విమానాశ్రయాలు వంటి అధిక అవకాశాలు ఉన్న ప్రాంతాలపై ఒత్తిడి ఉందని కేంద్ర ఆర్థిక మంత్రి అభిప్రాయపడ్డారు. కాగా, ఆరోగ్య సంరక్షణ మరియు వ్యవసాయం ఇతర ప్రాధాన్యతలుగా ఉన్నాయని, ఆమె పేర్కొన్నారు.
ఈ విషయాలపై నిరంతర సంభాషణలు కొనసాగాలని, శ్రీమతి సీతారామన్ విజ్ఞప్తి చేస్తూ, ‘విధాన రూపకల్పనలో సమకాలీన ఆలోచన’ లను తీసుకురావడానికి, సి.ఐ.ఐ. తో తాను జరిపిన చర్చలు సహాయపడ్డాయని, పేర్కొన్నారు. బడ్జెట్ ప్రతిపాదనలను ‘నిజాయితీగా అమలు’ చేస్తామని, కేంద్ర ఆర్థిక మంత్రి హామీ ఇచ్చారు.
సి.ఐ.ఐ. అధ్యక్షుడు శ్రీ ఉదయ్ కోటక్, ఈ సందర్భంగా, బడ్జెట్ ప్రతిపాదనలపై పరిశ్రమ వర్గాల ప్రతి స్పందన గురించి తెలియజేస్తూ, ఆర్థిక వ్యవస్థ యొక్క అవసరాలను తీర్చగల అత్యుత్తమ విధాన పత్రానికి ఈ బడ్జెట్టు ఒక ఉదాహరణ, అని అభివర్ణించారు. ఈ బడ్జెట్టును ధైర్యంగా ప్రకటించడాన్నీ, వృద్ధి, పారదర్శకతపై దృష్టి పెట్టడాన్నీ, ఆయన ప్రశంసించారు. ప్రైవేట్ సంస్థలను ప్రోత్సహించాలనే మనస్తత్వాన్ని కలిగిన బడ్జెట్టు రూపకల్పన బృందాన్ని ఆయన అభినందించారు. అదేవిధంగా, మార్కెట్లను గౌరవించే విధంగా, బడ్జెట్టు ప్రతిపాదనలను రూపొందించినందుకు కూడా ఆయన హర్షం వ్యక్తం చేశారు.
ఈ సందర్భంగా, శ్రీ కోటక్ మాట్లాడుతూ, నిజమైన గొప్ప భారతదేశాన్ని నిర్మించాలనే ఉమ్మడి ప్రయోజనం కోసం ప్రభుత్వంతో పాటు భారతదేశాన్ని మార్చడానికి ప్రైవేటు రంగం సహాయపడుతుందని, ఆర్థిక మంత్రికి భరోసా ఇచ్చారు.
ఈ చర్చా కార్యక్రమంలో - కేంద్ర ఆర్థిక, రెవెన్యూ శాఖ కార్యదర్శి, డాక్టర్ అజయ్ భూషణ్ పాండే; కేంద్ర వ్యయ శాఖ కార్యదర్శి, శ్రీ టి. వి. సోమనాథన్; కేంద్ర ఆర్థిక వ్యవహారాల శాఖ కార్యదర్శి శ్రీ తరుణ్ బజాజ్ తో పాటు, దేశవ్యాప్తంగా 180 మందికి పైగా పరిశ్రమల అధిపతులు పాల్గొన్నారు.
జల శక్తి మంత్రిత్వ శాఖ
సరస్వతి నది పునరుద్ధరణ
2017 సంవత్సరంలో హర్యానా ప్రభుత్వం కురుక్షేత్రలోని కురుక్షేత్ర విశ్వవిద్యాలయంలో సరస్వతి నదిపై పరిశోధన కోసం ఒక సెంటర్ ఆఫ్ ఎక్సలెన్స్ ని ఏర్పాటు చేసింది.హర్యానా ప్రభుత్వం నివేదించిన ప్రకారం సరస్వతి నది పాలియోచానెల్లను భౌగోళికంగా వర్ణించడం మరియు భారత ఉపఖండంలోని పవిత్ర సరస్వతి నదీ వ్యవస్థ ద్వారా పెంపొందించబడిన సంస్కృతి మరియు నాగరికత యొక్క ప్రాచీనతను ధృవీకరించడం సీ ఈ ఆర్ ఎస్ ఆర్ యొక్క లక్ష్యం. తొలుత రూ. 20 లక్షలు సీ ఈ ఆర్ ఎస్ ఆర్కి మంజూరయ్యాయి. ప్రస్తుతం, వార్షిక గ్రాంట్-ఇన్-ఎయిడ్ రూ. 50 లక్షలు సీ ఈ ఆర్ ఎస్ ఆర్కి అందజేస్తున్నారు.
2015 సంవత్సరంలో హర్యానా ప్రభుత్వం సరస్వతి హెరిటేజ్ డెవలప్మెంట్ బోర్డును ఏర్పాటు చేసింది. ‘సరస్వతి ప్రవహిస్తుంది’ అనే మిషన్తో సరస్వతి నదిని పునరుజ్జీవింపజేయడం, సరస్వతీ నది వారసత్వాన్ని పునరుద్ధరించడం, సరస్వతి వారసత్వ సంపద మరియు ప్రాముఖ్యత గురించి అవగాహన పెంచడం, పర్యాటకం, సాంస్కృతిక కారిడార్ అభివృద్ధి, నీటి వనరుల నిర్మాణం/అభివృద్ధి మరియు పరిశోధనా పత్రాలను సమీకరించడం వంటి పరిశోధనా పత్రాలు, నివేదికలు, ప్రజాప్రతినిధుల నివేదికలు. పాలియోఛానల్లో దాని వారసత్వాలు సరస్వతి హెరిటేజ్ డెవలప్మెంట్ బోర్డు లక్ష్యాలు.
సరస్వతి హెరిటేజ్ డెవలప్మెంట్ బోర్డ్ ప్రజలకు అవగాహన కల్పించడానికి క్రింది నిర్దిష్ట కార్యకలాపాలను చేపడుతుంది:
బోర్డు ప్రతి సంవత్సరం బసంత్ పంచమి సందర్భంగా సరస్వతి మహోత్సవాన్ని జరుపుకుంటుంది.
బోర్డ్ ప్రతి సంవత్సరం ప్రఖ్యాత విశ్వవిద్యాలయాలు మరియు కళాశాలల సహకారంతో అంతర్జాతీయ సమావేశాలు మరియు సెమినార్లను నిర్వహిస్తుంది.
పదో తరగతి పాఠ్యాంశాల్లో సరస్వతి సింధు నాగరికతపై ఒక అధ్యాయం చేర్చబడింది.
ఈ సమాచారాన్ని జలశక్తి శాఖ సహాయ మంత్రి శ్రీ బిశ్వేశ్వర్ తుడు ఈరోజు రాజ్యసభలో లిఖితపూర్వక సమాధానంలో తెలిపారు
ఆయుష్
సాంప్రదాయ వైద్య రంగంలో సహకారంపై ఆయుష్ మంత్రిత్వ శాఖ, డబ్ల్యూహెచ్వో మధ్య ఒప్పందం
డబ్ల్యూహెచ్వో ప్రాంతీయ సాంప్రదాయ వైద్య కార్యక్రమం కోసం ఆయుష్ శాఖ నిపుణుడిని దిల్లీలోని ప్రపంచ ఆరోగ్య సంస్థ ఆగ్నేయాసియా ప్రాంతీయ కార్యాలయంలో  తాత్కాలికంగా నియమించేందుకు ఆయుష్ మంత్రిత్వ శాఖ, డబ్ల్యూహెచ్వో ఎస్ఈఏఆర్వో మధ్య ఒప్పందం కుదిరింది. ఈ మేరకు రెండు విభాగాలు సంతకాలు చేశాయి.
ఆయుష్ శాఖ కార్యదర్శి వైద్య రాజేష్ కోటేచ, డబ్ల్యూహెచ్వో ఆగ్నేయాసియా ప్రాంతీయ డైరెక్టర్ పూనమ్ ఖేత్రపాల్ సింగ్ ఒప్పంద పత్రంపై సంతకాలు చేశారు.
ప్రాంతీయ సాంప్రదాయ వైద్య కార్యాచరణ ప్రణాళిక అమలు కోసం డబ్ల్యూహెచ్వో ఎస్ఈఏఆర్కు మద్దతుగా భారత ప్రభుత్వం ఈ నిర్ణయం తీసుకుంది. ఆయుర్వేదం సహా భారతీయ వైద్య వ్యవస్థల సురక్షిత, సమర్థవంత వినియోగంపై ప్రత్యేక దృష్టితోపాటు, జాతీయ ఆరోగ్య సంరక్షణ వ్యవస్థల్లో సరైనరీతిలో అనుసంధానించడం భారత ప్రభుత్వ ఉద్దేశం. సాంప్రదాయ వైద్య రంగంలో ఆగ్నేయాసియా దేశాల సామర్థ్యాల బలోపేతానికి కూడా కూడా ప్రయత్నాలు జరుగుతాయి.
సంప్రదాయ వైద్యాల పాత్రను బలోపేతం చేయడానికి విధానాలు రూపొందించి, అమలు చేయడానికి ఆగ్నేయాసియా దేశాలకు సాయం చేయడం కూడా ఆయుష్, డబ్ల్యూహెచ్వో సంయుక్త ప్రయత్నంలో ఒక భాగం.
"చాలా దశాబ్దాల క్రితం, స్నేహపూర్వక సహకారంతో పరస్పర బాధ్యతలు నెరవేర్చేందుకు 1952 జులై 16న భారత్, డబ్ల్యూహెచ్వో చేసుకున్న ప్రాథమిక ఒప్పందాన్ని ఇది గుర్తు చేస్తోంది. ప్రస్తుత ఒప్పందం సాంప్రదాయ వైద్య రంగంలో ఆ సహకారానికి కొనసాగింపులాంటింది. సార్వత్రిక ఆరోగ్యాన్ని సాధించడానికి చేపట్టిన మా అన్వేషణలో ఇది విలువైన సాధనం" అని డా.పూనమ్ ఖేత్రపాల్ సింగ్ ఈ ఒప్పంద కార్యక్రమం సందర్భంగా చెప్పారు.
ఆయుర్వేదం, యోగాతోపాటు భారతీయ సాంప్రదాయ వైద్య వ్యవస్థ విషయంలో డబ్ల్యూహెచ్వోతో ఆయుష్ మంత్రిత్వ శాఖ ఇప్పటికే అనుసంధానతలు కలిగివుందని; ఆగ్నేయాసియా, ఆఫ్రికా, యూరప్, లాటిన్ అమెరికా దేశాల్లో ఈ వ్యవస్థలు బాగా ప్రాచుర్యం పొందుతున్నాయని ఆయుష్ కార్యదర్శి వైద్య రాజేష్ కోటేచ చెప్పారు.
"సాంప్రదాయ వైద్య విధానాలను క్రమబద్ధీకరించడం, సమగ్రపరచడం, ప్రోత్సహించడంలో ఆగ్నేయాసియా సభ్య దేశాలు ఎదుర్కొంటున్న వివిధ సమస్యలను గుర్తించేలా ఈ ఒప్పందం ప్రకారం ఆయుష్ శాఖ, డబ్య్లూహెచ్వో ప్రధానంగా పనిచేస్తాయి. దాని ప్రకారం తగిన విధానం లేదా క్రమబద్ధీకరణ వ్యవస్థను అభివృద్ధి చేయడానికి; ప్రజారోగ్యంలో సాంప్రదాయ వైద్యాన్ని సమగ్రపరచడానికి చేపట్టిన కార్యక్రమాలు లేదా సమాచార మార్పిడికి; సాంప్రదాయ వైద్య సమాచారాన్ని సమాజంలో వ్యాప్తి చేయడానికి ఆయుష్ శాఖ, డబ్ల్యూహెచ్వో సభ్య దేశాలకు సాయం చేస్తాయి" అని కోటేచ తెలిపారు.
కొవిడ్పై ప్రజారోగ్య పరిశోధన ప్రాజెక్టును ప్రారంభించడానికి కూడా ఆయుష్, డబ్ల్యూహెచ్వో ఎస్ఈఏఆర్ ఈ కార్యక్రమంలో అంగీకరించాయి. ఈ రెండు విభాగాలు ఆ ప్రాజెక్టుకు సంయుక్తంగా మద్దతునిస్తాయి.
విద్యుత్తు మంత్రిత్వ శాఖ
బొగ్గు విద్యుత్ కేంద్రాల్లో సహ-అగ్నిగా వినియోగించే బయోమాస్ పెల్లెట్ల సేకరణకు బిడ్లను ఆహ్వానించిన ఎన్టీపీసీ
పంట వ్యర్థాలను కాల్చడం ద్వారా ఏర్పడే వాయు కాలుష్యాన్ని తగ్గించడం లక్ష్యం
బయోమాస్ ప్రాసెసింగ్, సరఫరా గొలుసు ద్వారా భారీ స్థాయిలో గ్రామీణ ఉపాధిని సృష్టించే అవకాశం
దేశవ్యాప్తంగా ఉన్న విద్యుత్ ప్లాంట్లలో వినియోగించడానికి బయోమాస్ పెల్లెట్ల సేకరణ కోసం ఎన్టీపీసీ బిడ్లను ఆహ్వానించింది. గాలి కాలుష్యానికి కారణమవుతున్న పంట వ్యర్థాల దహనాన్ని తగ్గించడం ఈ సేకరణ ఉద్దేశం. దేశీయ పోటీ పద్ధతి  ఆధారంగా బిడ్లను ఆహ్వానించింది. ఛత్తీస్గఢ్లోని కోర్బా, సీపత్, పశ్చిమబెంగాల్లోని ఫరక్కా, ఉత్తరప్రదేశ్లోని దాద్రి, రిహాంద్, కర్ణాటకలోని కుడ్గి ప్లాంట్లలో ఈ ఏడాది ఐదు మిలియన్ టన్నుల పెట్లెట్లను వినియోగించాలని భావిస్తోంది.
ఎన్టీపీసీ ప్రకటన ప్రకారం, కొంత బొగ్గు బదులుగా పెల్లెట్ ఆధారిత ఇంధనాన్ని వినియోగించడాన్ని నమూనా ప్రాజెక్టుగా 2017లో దాద్రి ప్లాంట్లో ప్రారంభించారు. అది విజయవంతమైనందున, సంస్థకు చెందిన మొత్తం 17 ప్లాంట్లలో అమలుకు నిర్ణయించారు. ఎస్ఆర్ఎం పోర్టల్లో ఇ-టెండరింగ్ ద్వారా బిడ్ల ఆహ్వానం ఉంటుంది. 'ఏక దశ', 'రెండు ఎన్వలప్ల బిడ్డింగ్ విధానం'లో ప్రక్రియ సాగుతుంది.
ఈ సహ-అగ్ని విధానం వల్ల; బయోమాస్ ప్రాసెసింగ్, సరఫరా గొలుసు ద్వారా భారీ స్థాయిలో గ్రామీణ ఉపాధి అవకాశాలు ఏర్పడతాయని ఎన్టీపీసీ విశ్వాసంతో ఉంది. పంజాబ్, హర్యానా పంపిణీదారుల బిడ్లకు ప్రాధాన్యం ఉంటుంది. దాద్రి ప్లాంట్లో 2017లో 100 టన్నుల వ్యవసాయ వ్యర్థాలను ఎన్టీపీసీ వినియోగించింది. బొగ్గుతోపాటు, తొలుత 2.5 శాతం వ్యర్థాలను మండించింది. నాలుగు దశల్లో క్రమంగా 10 శాతం వరకు దానిని పెంచి పరీక్షించింది. ఇప్పటివరకు 7 వేల టన్నుల పంట వ్యర్థాల పెల్లెట్లను ఎన్టీపీసీ వినియోగించింది.
దేశంలో దాదాపు 145 ఎంఎంటీపీఏల పంట వ్యర్థాలు నిరుపయోగంగా మారుతున్నాయని అంచనా. దీనిలో ఎక్కువ శాతాన్ని పొలాల్లోనే రైతులు కాల్చేస్తున్నారు. ఇది భారీ వాయుకాలుష్యం, తీవ్రమైన అనారోగ్యాలకు కారణమవుతోంది. ఉత్తర భారతదేశంలో పంట కోతల తర్వాత వ్యర్థాలను పొలాల్లోనే కాల్చడం, వాయు కాలుష్యం పెరుగుదలలో ప్రధాన పాత్రను పోషిస్తోంది.
పెల్లెట్ల ద్వారా జ్వలించే ఉష్ణం విలువను బొగ్గుతో పోలిస్తే, బొగ్గు ఆధారిత విద్యుత్ ప్లాంట్లలో సహ-అగ్ని రూపంలో 145 ఎంఎంటీపీఏల బయోమాస్ను ఉపయోగించడం ద్వారా ఉత్పత్తయ్యే విద్యుత్ సామర్థ్యం, 24 గంటల్లో సాధించే 28,000-30,000 మెగావాట్ల పునరుత్పాదక విద్యుత్కు సమానం. ఇది, 125,000-150,000 మెగావాట్ల సౌర విద్యుత్ సామర్థ్యం నుంచి ఉత్పత్తి చేయగల విద్యుత్ శక్తిని ఉత్పత్తి చేస్తుంది.
ఎన్టీపీసీ వ్యవస్థాగత సామర్థ్యం 62.9 గిగావాట్లు. ఈ గ్రూపులో 24 బొగ్గు, 7 కంబైన్డ్ గ్యాస్/లిక్విడ్, ఒక జల విద్యుత్ కేంద్రం, 13 పునరుత్పాదక, 25 అనుబంధ, 7 జేవీ విద్యుత్ కేంద్రాలు ఉన్నాయి. 5 గిగావాట్ల పునరుత్పాదక ఇంధన ప్రాజెక్టులు సహా, 20 గిగావాట్లకు పైగా సామర్థ్యమున్న ప్లాంట్లు ప్రస్తుతం నిర్మాణంలో ఉన్నాయి.
ప్రధాన మంత్రి కార్యాలయం
దేశంలోని తల్లులు.. సోదరీమణులకు ‘పీఎంఏవై’తో జీవన సౌలభ్యం: ప్రధానమంత్రి
జమ్ములోని పూంఛ్లో చంచలాదేవి అనే మహిళకు సొంత ఇల్లు సమకూర్చడం ద్వారా ప్రధానమంత్రి ఆవాస్ యోజన తెచ్చిన జీవన సౌలభ్యం గురించి ఆ లోక్సభ స్థానానికి ప్రాతినిధ్యం వహిస్తున్న ఎంపీ శ్రీ జుగల్ కిషోర్ శర్మ చేసిన వరుస ట్వీట్లపై ప్రధానమంత్రి శ్రీ నరేంద్ర మోదీ ఇవాళ స్పందించారు. దేశంలోని తల్లులు.. సోదరీమణుల జీవితాల్లో ‘పీఎంఏవై’ ఎంతో సౌలభ్యం కల్పిస్తోందని ఈ సందర్భంగా ఆయన పేర్కొన్నారు.
ఈ మేరకు ఒక ట్వీట్ద్వారా పంపిన సందేశంలో:
“ప్రధానమంత్రి ఆవాస్ యోజనతో జమ్ముకశ్మీర్కు చెందిన చంచలా దేవి జీవితంలో ఆనందం వెల్లివిరిసింది. మన తల్లులు, సోదరీమణులకు ఈ పథకంతో జీవన సౌలభ్యం కలుగుతున్నదని చెప్పడానికి ఇదే నిదర్శనం” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
పౌరులలో అవగాహన కల్పన దిశగా న్యాయసేవా శిబిరాల్లో చురుకైన పాత్ర పోషిస్తున్న జార్బోమ్ గామ్లిన్ లా కళాశాల విద్యార్థుల కృషికి ప్రధాని ప్రశంస
సకాలంలో న్యాయం పొందేలా పౌరులలో అవగాహన కల్పన దిశగా న్యాయసేవా శిబిరాల్లో చురుకైన పాత్ర పోషిస్తున్న జార్బోమ్ గామ్లిన్ లా కళాశాల విద్యార్థుల కృషిని ప్రధానమంత్రి శ్రీ నరేంద్ర మోదీ ప్రశంసించారు.
ఈ అంశంపై కేంద్ర చట్ట-న్యాయశాఖ మంత్రి శ్రీ కిరెన్ రిజిజు ట్వీట్కు స్పందిస్తూ పంపిన సందేశంలో:
“చట్టంతోపాటు ప్రజలకుగల చట్టపరమైన హక్కులు తదితర అంశాలపై వారిలో అవగాహన పెంచేందుకు చేపట్టిన ఇటువంటి ప్రయత్నాలు నిజంగా అభినందనీయం” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
సౌరశక్తి సద్వినియోగంపై గోవాకు ప్రధానమంత్రి ప్రశంస
గోవాలో సౌర ఫలకాల ఏర్పాటు దిశగా ప్రజలను ప్రోత్సహిస్తూ పౌరహిత పోర్టల్ ద్వారా రాయితీల పొందేందుకు శ్రీకారం చుట్టడాన్ని ప్రధానమంత్రి శ్రీ నరేంద్ర మోదీ ప్రశంసించారు. ఈ దిశగా సంయుక్తంగా కృషి చేసిన గోవా ఇంధన అభివృద్ధి సంస్థ, నవ్య-పునరుత్పాదక ఇంధన వనరుల సంస్థ, విద్యుత్ శాఖలను ఆయన అభినందించారు. ఈ చర్యలు గోవా ప్రజల కోసం విద్యుదుత్పాదనలో పర్యావరణ హిత పద్ధతుల అనుసరణకు స్ఫూర్తినిస్తాయన్నారు.
దీనిపై గోవా ముఖ్యమంత్రి డాక్టర్ ప్రమోద్ సావంత్ ట్వీట్కు స్పందనగా పంపిన సందేశంలో:
“గోవా ప్రజలు సౌరశక్తిని సద్వినియోగం చేసుకోవడం నాకెంతో సంతోషం కలిగిస్తోంది. ఈ సంయుక్త కృషి సుస్థిర ప్రగతికి దోహదం చేస్తుంది” అని ప్రధానమంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
ఇండియా సింగపూర్ల మధ్య సమగ్ర ఆర్థిక సహకార ఒప్పందం  సవరణకు రెండవ ప్రొటోకాల్కు కేబినెట్ అనుమతి
ప్రధానమంత్రి శ్రీ నరేంద్రమోదీ అద్యక్షతన సమావేశమైన కేంద్ర కేబినెట్, ఇండియా-సింగపూర్ మధ్య సమగ్ర ఆర్థిక సహకార ఒప్పందం సవరణకు వీలు కల్పించే రెండో ప్రొటోకాల్కు వెనుకటి తేదినుంచి అమలులోకి వచ్చే విధంగా ఆమోదం తెలిపింది. సి.ఇ.సి.ఎ పై 2018 ఆగస్టు 24న సంతకాలు జరిగాయి.
(ప్రయోజనాలుః
రెండో ప్రొటోకాల్పై సంతకాలు, ద్వైపాక్షిక వాణిజ్యాన్ని పెంపొందింప చేయడంతోపాటు, ఇండియా-సింగపూర్ల మధ్య ఆర్థిక సహకారాన్ని మరింత బలోపేతం చేయడానికి దోహదపడుతుంది.సిఇసిఎ ను ఇది మరింత ఉపయోగకరంగా తీర్చిదిద్దుతుంది.